# OHJEET LUENTOLYHENNELMÄN LAATIMISEKSI

Eläinlääkäripäivien luennoista kootaan luentokokoelma. Pyydämme jokaista luennoitsijaa toimittamaan luennostaan tai luennoistaan luentolyhennelmän luentokokoelmaa varten.

*Luentolyhennelmien toimitus*

Luentolyhennelmät toimitetaan Eläinlääkäripäivien kongressijärjestäjälle (Fennovet Oy) **3.9.2018 mennessä** sähköisesti (sähköpostilla tai erikseen sovittavalla tavalla).

Toimitusosoite: outi.halli@fennovet.fi

*Luentolyhennelmän kirjoitustyyli*

Toivomme luentolyhennelmän kirjoitustyylin noudattelevan tieteellistä kirjoitustapaa niin pitkälle kuin se kirjoituksen aihe huomioon ottaen on mahdollista. Lyhennelmätekstissä mahdollisesti käytetyt lähdeviitteet mainitaan tekstissä kirjoittajien nimiä (tai ensimmäisen kirjoittajan nimeä, jos kirjoittajia on useampi kuin kolme) ja julkaisun ilmestymisvuotta käyttäen sekä kootaan kirjoituksen loppuun kirjallisuusluetteloksi. Jos lähdeviitteiden käyttö ei ole tekstin laatu huomioiden järkevää, voidaan tekstin loppuun kuitenkin koota lista tärkeimmistä aiheeseen liittyvistä tiedonlähteistä.

*Luentolyhennelmän laajuus*

Luentolyhennelmä toivotaan kirjoitettavan siinä laajuudessa, että luennon olennaisimman sisällön ymmärtäminen on mahdollista ilman luennolle osallistumista. Yhden luennon luentolyhennelmän pituus on maksimissaan 24 000 merkkiä.

*Luentolyhennelmän ulkoasu*

Käsikirjoituksen ulkoasun tulee noudattaa annettuja ohjeita luentokokoelman taiton helpottamiseksi. Ethän käytä mitään automaattisia sivun asettelun asetuksia tiivistelmätekstiä muokatessasi. Otathan etenkin automaattiset välit pois kappaleiden väleistä. Tämän ohjeen liitteenä on ohjeiden mukaan kirjoitettu malliteksti.

Otsikko keskitetään ensimmäisen sivun yläreunaan. Otsikon alle tulee kirjoittajan (tai kirjoittajien) nimi. Kirjoittajan toimipaikka sijoitetaan nimen alle. Väliotsikoita voi käyttää lyhyemmissäkin teksteissä. Kustakin luentokäsikirjoituksesta tehdään suppea yhteenveto, joka sijoitetaan tekstin alkuun. Tekstissä mahdollisesti mainituista lääkkeistä ja kemiallisista aineista ilmoitetaan geneerinen tai yleisnimi sekä mielellään annostus tai pitoisuus.

Luentolyhennelmään on mahdollista sijoittaa kuvia tai taulukoita. Luentolyhennelmä tekstissä on oltava viittaus jokaiseen mukaan liitettyyn taulukkoon tai kuvaan, esimerkiksi "Porsaskuolleisuus prosentteina kaikista syntyneistä porsaista suomalaisissa emakkosikaloissa vuosien 1990-2010 aikana on esitetty kuvassa 1."

Kirjallisuusluettelo laaditaan Suomen Eläinlääkärilehden kirjoitusohjeiden mukaan.

#### Otsikko: keskitetty, kirjainkoko 14, lihavoitu

Väliotsikot: kirjasinkoko 12, lihavoitu

Kirjoittajan nimi: otsikon alle, kirjainkoko 12

Toimipaikka: nimen alle, kirjainkoko 12

Sivunumerointi: ei sivunumerointia

Marginaalit: vasen: 20 mm, oikea: 20mm

Tasaus: kummankin reunan tasaus

Riviväli: 1

Merkkilaji: Calibri

Merkkikoko: 11 varsinainen teksti, 10 kirjallisuusluettelo

**Otsikko on keskitetty sivun yläreunaan, kirjasinkoko 14, lihavoitu**

Kirjoittajan nimi (kirjasinkoko 12)

## Toimipaikka Oy (kirjasinkoko 12)

**Yhteenveto**

Kustakin luentokäsikirjoituksesta tehdään suppea yhteenveto, joka sijoitetaan tekstin alkuun.

**Väliotsikot lihavoituna, kirjasinkoko 12**

Väliotsikoita voi käyttää lyhyemmissäkin teksteissä eri asioiden erottamiseen. Tekstissä mahdollisesti mainituista lääkkeistä ilmoitetaan geneerinen nimi sekä mielellään annostus. Varsinaisen tekstin kirjasintyyppi ja -koko on Calibri 11 pt. Tekstin molemmat reunat tasataan.

Kirjoitettaessa lähdeviittaus Gardnerin (ja neljän muun kirjoittaja) julkaisuun kirjoitetaan lyhennelmätekstiin sulkeiden sisään tai suoraan tekstiin maininta "Gardner ym., 1996".

Mahdolliset kuvat ja taulukot toimitetaan erillisinä tiedostoina ja ne nimetään ”taulukko 1”, ”kuva 1” jne. Luentolyhennelmä tekstissä on oltava viittaus jokaiseen mukaan liitettyyn taulukkoon tai kuvaan, esimerkiksi "Porsaskuolleisuus prosentteina kaikista syntyneistä porsaista suomalaisissa emakkosikaloissa vuosien 1990-2010 aikana on esitetty kuvassa 1."

##### **Kirjallisuusluettelo**

Gardner IA, Carpenter TE, Leontides L, Parsons TD. Financial evaluation of vaccination and testing alternatives for control of parvovirus-induced reproductive failure in swine. J Am Vet Med Assoc. 1996;208:863–869.

Joo HS, Donaldson-Wood CR, Johnson RH. A standardised haemagglutination inhibition test for porcine parvovirus antibody. Aust Vet J. 1976;52:422–424.

Mengeling WL. Porcine parvovirus. Kirjassa: Straw BE, D’Allaire S, Mengeling WL, Taylor DJ, toim. Diseases of Swine. Iowa: Iowa State University Press; 1999, 187–200.